ece5b0b9d724d7a7cfe475473c0490e3
ποιες δημοφιλείς ιδέες αξίζει να σκεφτείς για διακόσμηση ή ανακαίνιση κήπου;
douleutaras.gr
2021.31
έχεις δει αμέτρητες φωτογραφίες για διακοσμήσεις κήπων, αλλά δεν ξέρεις τι ταιριάζει στο δικό σου χώρο; παρακάτω σου παρουσιάζουμε τις βασικές κατηγορίες διακόσμησης κήπου, ώστε να επιλέξεις αυτή που ταιριάζει καλύτερα στο δικό σου χώρο και να την κάνεις μοναδική. 

μερικές διακοσμητικές ιδέες για τους κήπους σπιτιών είναι οι εξής κατηγορίες:

 διακόσμηση κήπου με απλά υλικά (πέτρες, καλάμια, γρασίδι, διακοσμητικά κήπου)
 διακόσμηση κήπου με βότσαλα
 διακόσμηση κήπου με φαναράκια
 διακόσμηση κήπου με παλιά αντικείμενα (μπαούλα, βαρέλια, ρόδες, παλιά ποδήλατα, παλέτες, τσιμεντόλιθοι)
 διακόσμηση κήπου με πυθάρια
 διακόσμηση κήπου με κεραμίδια

ένα σημαντικό στοιχείο για τη διαμόρφωση κήπου, είναι και η εκμετάλλευση του ύψους του κήπου σου με την επιλογή των κατάλληλων δέντρων και αναρριχόμενων φυτών σε συνδυασμό με τις γλάστρες που επιθυμείς. με αυτό τον τρόπο, αποκτάς άμεσα ένα όμορφα γεμάτο κήπο, ανεξάρτητα από το μέγεθός του.
4079c35d5dfa2c806fb6080af98c0280
πού θα πρέπει να εστιάσεις για μία οργανωμένη διακόσμηση κήπου;
douleutaras.gr
2021.31
σε αντίθεση με τη διακόσμηση εσωτερικού χώρου, η διακόσμηση κήπου αποτελείται από ευμετάβλητα και εποχιακά στοιχεία όπως είναι τα δέντρα και τα φυτά. η επιλογή συγκεκριμένων σημείων ώστε να εστιάσεις και να τα διακοσμήσεις στον κήπο σου, είναι ιδανική ώστε να μη γεμίσει ο χώρος με πολλά φυτά και γλάστρες. η χρήση λίγων στοιχείων αλλά κατάλληλα συνδυασμένων, για το δικό σου κήπο, βοηθάει στη διαμόρφωση ενός χαλαρωτικού και όχι ασφυκτικού εξωτερικού χώρου.

συνεπώς, θα πρέπει να συνυπολογιστεί στο αρχικό σχεδιασμό της διακόσμησης του κήπου σου, ώστε να φροντίσεις που θα μπει το κάθε τι.

μερικοί ακόμα βασικοί παράγοντες που θα πρέπει να συνυπολογιστούν είναι και:

 η τοποθεσία
 ο  διαθέσιμος χώρος
 οι κλιματολογικές συνθήκες
 ο διαθέσιμος χρόνος ενασχόλησης με τον κήπο

αυτό θα σε βοηθήσει να επιλέξετε τα κατάλληλα φυτά για τον κήπο σου. για παράδειγμα αν έχεις περιορισμένο χρόνο για τη φροντίδα και τη συντήρησή του, καλύτερα να επιλέξεις πολυετή και ανθεκτικά φυτά. 

συμβουλή: για πράσινο κήπο όλο το χρόνο μπορείς να επιλέξεις δέντρα όπως: ελιές, πεύκα, κουκουναριές, πιπεριές, λεμονιές και από φυτά: γεράνια,γιασεμί, γαρυφαλλιές, αγιόκλημα, κισσός, πικροδάφνες.

αντιθέτως, σε πολύ μικρούς κήπους προτείνονται λίγες αλλά μεγάλες γλάστρες ή μικρές και πολλές αλλά τοποθετημένες σε κάποιο ύψος και όχι απευθείας στο δάπεδο, ώστε να υπάρχει χώρος για να κάθεσαι. 

επιπλέον για μία ζεστή ατμόσφαιρα στον κήπο σου, μπορείς να επιλέξεις φυτά και λουλούδια με κόκκινες, πορτοκαλί και κίτρινες αποχρώσεις.
79c604eb91b851d37dad673142610310
ποια υλικά μπορείς να αξιοποιήσεις στη διακόσμηση του κήπου σου;
douleutaras.gr
2021.31
τι άλλα υλικά μπορείς να χρησιμοποιήσεις για να δώσεις ένα μοναδικό ύφος στον κήπο σου; οι επιλογές είναι αμέτρητες. παρακάτω αναφέρουμε μερικά βασικά υλικά και αντικείμενα που ανάλογα με τον τρόπο μεταχείρισης και εκμετάλλευσής τους μπορούν να μεταμορφώσουν την ατμόσφαιρα του κήπου σου:




 έπιπλα κήπου από ξύλο και παλέτες
 έπιπλα μπαμπού
 μονοπάτια με βότσαλα
 έπιπλα εξωτερικού χώρου με υφάσματα και μαξιλάρες
 τραπέζια κήπου από μέταλλο
 διακοσμητικά τοίχου από γυαλί & plexiglass
 διακόσμηση δέντρων κήπου με φαναράκια και φωτιστικά κήπου

σε περίπτωση που δεν ξέρεις από που να πρωτοξεκινήσεις, οι επαγγελματίες διακοσμητές της πλατφόρμας μας θα σε βοηθήσουν να οργανώσεις και να πετύχεις μία ονειρεμένη διακόσμηση κήπου!

καταχώρησε την εργασία σου και άσε τον κήπο σου στα έμπειρα χέρια των επαγγελματιών διακοσμητών μας!

παρακάτω σου προσφέρουμε μερικά παραδείγματα από διακοσμήσεις κήπων, για να ξεσηκώσεις ιδέες για το δικό σου κήπο:
127e38d70dfaa4fce9d2b1d71cb55847
10 ιδέες για να διακοσμήσεις τον κήπο με απλά υλικά!
douleutaras.gr
2021.31


υπάρχουν πολλά απλά ή και παλιά αντικείμενα που έχεις στο σπίτι σου και μπορείς να χρησιμοποιήσεις στη διακόσμηση κήπου, ακόμα και για vintage αποτέλεσμα. μερικές υπέροχες ιδέες είναι οι εξής:

#1 με παλιά αντικείμενα

κάνε μια επίσκεψη στο υπόγειο του σπιτιού σου, στο πατάρι ή στην παλιά αποθήκη σου. ξετρύπωσε οτιδήποτε θυμίζει παλιό και μπορείς να διασώσεις και πειραματίσου! τι μπορεί να είναι αυτό; από ένα παλιό βαρέλι, ένα παντζούρι, έως ένα μπαούλο με vintage όψη που αν αξιοποιήσεις μπορεί να μετατραπεί σε μοναδικό στολίδι για τον κήπο σου! πρόσθεσε αν θέλεις κι αν χωράει το εσωτερικό του λίγη μπογιά, λίγο χώμα, μερικούς σπόρους και νερό. το παλιό αυτό αντικείμενο ίσως είναι ό,τι χρειάζεσαι αν θες να πετύχεις ένα αποτέλεσμα που όμοιό του δε θα βρει κανείς πουθενά!

#2 με παλέτες & καφάσια

μια επίσκεψη στον ξυλουργό της γειτονιάς σου, στον μπακάλη ή στην μητέρα σου αρκεί για να προμηθευτείς τα απολύτως απαραίτητα. οι παλέτες και τα καφάσια αποτελούν must στη διακόσμηση κήπου με απλά υλικά. έχοντας ως σύμμαχό τους μπόλικα υφάσματα και μαξιλάρες δύνανται να γίνουν το αγαπημένο σου σημείο για ηρεμία και χαλάρωση. καλωσόρισέ τα στον κήπο σου, κάλεσε φίλους και απολαύστε μαζί τις καλοκαιρινές βραδιές σας. μπορείς επιπλέον να μετατρέψεις τις παλέτες ή τα καφάσια σου σε ιδιαίτερες γλάστρες! εκτός από λουλούδια και ζαρζαβατικά, θα προσφέρουν στον κήπο σου μια ιδιαίτερη νότα διακόσμησης!

#3 με πράσινο στο πράσινο

ίσως ο κήπος σου να είναι καταπράσινος, ίσως κι όχι. όπως και να έχει, όσο πράσινο κι αν του βάλεις, ποτέ δε θα είναι αρκετό. γιατί να μην εντάξεις, λοιπόν, λίγο ακόμα στη δική του, αλλά και στη δική σου ζωή; βρες οτιδήποτε μπορεί να στεγάσει τα πρόσθετα λουλούδια ή τα φυτά που λείπουν από τον κήπο σου! μπορείς να τα φυτέψεις σε πολύχρωμα μικρά γλαστράκια ή τενεκεδάκια. κρέμασέ τα με τη βοήθεια ενός ξύλου κι ενός σχοινιού και μετάτρεψε τα μικρά αυτά αντικείμενα στα νέα στολίδια του κήπου σου! αυτά, θα προσφέρουν χρώμα, στυλ, αλλά και ένα ιδιαίτερο ύφος ανανέωσης. επιπλέον, κάθε φορά που θα χαζεύεις τα χρώματα και τα άνθη τους θα σου φτιάχνουν τη διάθεση!

#4 με μια κούνια ή μια αιώρα

ποιος είπε πως η κούνια είναι μόνο για τους μικρούς; πρόκειται για μια μοναδική επιλογή στη διακόσμηση κήπου με απλά υλικά. γιατί και οι μεγάλοι έχουν ψυχή και χρειάζονται την αίσθηση που μόνο εκείνη μπορεί να τους χαρίσει! μια κούνια ή μια αιώρα έχει τη δύναμη να μεταμορφώσει με μιας την όψη του κήπου σου. θα υπάρχει εκεί έξω, περιμένοντας σε να την επισκεφτείς όποτε χρειαστείς μια δόση χαλάρωσης ή ξεγνοιασιάς. φυσικά μπορείς εύκολα να κατασκευάσεις τη δική σου με ξύλο ή παλέτες! τοποθέτησε τριγύρω μαξιλάρες και πουφ για να μπορεί να χωράει όλη η παρέα και δημιούργησε έτσι το πιο cozy σημείο του κήπου σου! αυτό που μένει να κάνεις είναι να προμηθευτείς τα απαραίτητα συνοδευτικά για τη βραδιά σας και να καλέσεις τους φίλους ή τον/την αγαπημένο/-η σου! τέλος, το νέο αυτό στολίδι του κήπου σου θα είναι η ιδανική παρέα σου όποτε θελήσεις να βρεις καταφύγιο για να περιπλανηθείς στα αστέρια του ουρανού.

#5 με μια ρόδα

σίγουρα θα έχει πάρει το μάτι σου κάποιο κλασσικό λάστιχο αυτοκινήτου ριγμένο στο έδαφος και γεμάτο με χώμα και λουλούδια. δίκαια έχει σχεδόν κλέψει τη θέση της παραδοσιακής γλάστρας και συνιστά μια υπέροχη ιδέα στη διακόσμηση κήπου με απλά υλικά! εμείς θα σου προτείνουμε να το κρεμάσεις από έναν κορμό δέντρου ή από τη σιδερένια οροφή της στέγης σου. όμοια με κούνια θα τραβά τα βλέμματα μικρών και μεγάλων! με τα απαραίτητα υλικά για συνοδεία, μπορεί να μετατραπεί στο πιο ιδιαίτερο διακοσμητικό στοιχείο του κήπου σου και στο υπέρτατο γλαστράκι. βάλε όσο χρώμα θες στην επιφάνειά του και σχεδίασε επάνω στον νέο αυτό καμβά σου ό,τι τραβά η ψυχή σου, για ένα μοναδικό αποτέλεσμα!

#6 με ένα κλουβί

πως είπε πως το κλουβί είναι μόνο για πτηνά, τον παπαγάλο ή το καναρίνι σου; με ή χωρίς ζωάκι στο εσωτερικό του, το αντικείμενο αυτό μπορεί να μετατραπεί στο πιο ιδιαίτερο στολίδι για το εξωτερικό του σπιτιού σου. τόλμησε να το εντάξεις στον χώρο του κήπου σου και να το συνοδεύσεις με το αναρριχώμενο φυτό της επιλογής σου. κρέμασέ το από ένα κλαδί και άφησέ το να δεσπόζει κλέβοντας τις εντυπώσεις!

#7 με ποτιστήρια

ίσως τα ποτιστήρια να μην είναι αρκετά για να δώσουν στον κήπο σου όλο εκείνο το νερό που χρειάζεται για να ανθίσει ή να πρασινίσει. μπορούν, όμως, να αποτελέσουν πολύτιμα διακοσμητικά κομμάτια του. συνόδευσέ τα με τα αγαπημένα σου λουλούδια, άφησέ τα στο έδαφος ή ακόμη και στον φράκτη του κήπου σου. φρόντισε να είναι σε ποικίλες χρωματικές εκδοχές, αν θες να τραβούν το βλέμμα και να του δωρίσουν το απόλυτο στυλ! κράτησε ένα κενό ποτιστήρι, δίχως άνθη και πρασινάδα για να μπορείς να το χρησιμοποιείς και να ποτίζεις τα υπόλοιπα! όσο θα μεγαλώνουν τα καινούρια σου φυτά, τόσο η όψη τους θα προσδίδει μαγεία στο πράσινο σκηνικό τριγύρω σου.

#8 με λίγα φαναράκια & φωτάκια

τα αγαπάμε ιδιαιτέρως, αφού έχουν τη δύναμη να κάνουν κάθε καλοκαιρινή βραδιά, κι όχι μόνο, παραμυθένια! πρόκειται για το μοναδικό συστατικό στη διακόσμηση κήπου με απλά υλικά που πρέπει, αν δεν το έχεις κάνει ήδη, να το εντάξεις στην στην αγκαλιά του πράσινου παραδείσου σου. τα μικρά φωτάκια περιμετρικά ή σε ένα σημείο του θα χαρίσουν στις δροσερές και ήσυχες βραδιές που εκείνος σου προσφέρει, την ζεστασιά που εσύ αποζητάς. ταυτόχρονα, θα σου δίνουν απλόχερα όσο φως χρειάζεσαι για να διώχνεις το σκοτάδι, αλλά και να μπορείς να ταξιδεύεις στις σελίδες του βιβλίου σου.

#9 με κεριά & βαζάκια

αν αναζητάς κάτι πρωτότυπο και χειροποίητο στη διακόσμηση κήπου με απλά υλικά, τότε αυτό είναι το κομμάτι που θα λατρέψεις! χρησιμοποίησε τα βαζάκια που έχεις στην κουζίνα σου ή αγόρασε καινούργια και βάλε στο εσωτερικό τους λευκά κεριά! λίγο σύρμα θα σταθεί πολύτιμος βοηθός σου αν θες να τα κρεμάσεις στο δέντρο του κήπου σου ή να τα περάσεις από ένα σχοινί, δημιουργώντας μια υπέροχη γιρλάντα! τα μοναδικά αυτά φαναράκια θα σου φωτίζουν και θα δημιουργούν ατμόσφαιρα κάνοντας τις ξάστερες βραδιές σου ακόμη πιο γλυκές και μαγικές.

#10 με ένα ποδήλατο

το παλιό σου εκείνο ποδήλατο ή αυτό του παιδιού σου που τώρα του μίκρυνε, μπορεί να λειτουργήσει ως μοναδικό στολίδι για τον κήπο σου. χρωμάτισέ το, πρόσθεσέ του ένα καλαθάκι, αν δεν έχει ήδη, και βάλε χώμα και σπόρους. με την έντονα χρωματισμένη όψη του και με τα εντυπωσιακά του λουλούδια, θα τραβά τα βλέμματα και θα ανανεώσει ευθύς αμέσως την αισθητική του κήπου σου!